Paul Armin Due

Paul Franz Wilhelm Armin Due () var ein norsk arkitekt. Han var son til arkitekt Paul Due og fekk utdanning ved Polytechnikum i Hannover i 1896. 

mini|venstre|Gjøvik stasjon frå 1902
mini|Verdal stasjon frå 1902 

Han arbeidde dei første to åra i Tyskland, men gjekk inn i firmaet til faren frå 1898 og teikna ei rekke jernbanestasjonsbygningar, mellom anna til Gjøvikbanen, Flekkefjordbanen, Hell-Sunnanbanen, Drammenbanen og Bergensbanen. 

Då far og son arbeidde med dei same prosjekta, er det i ettertid for nokre bygningar uvisst kven av dei to som skal ha hovudæra. Men dei aller fleste stasjonane frå tida like etter 1900 og fram til 1910 var det Paul Armin som stod for. Medan faren var meir prega av historisme, teikna Paul Armin i ein meir jugend-prega stil, som var det nye og moderne stiluttrykket.

Frå 1911 hadde Paul Armin Due eige arkitektfirma i Kristiania. Fram til 1916 teikna han ein del villaer i Aker, mellom andre:

 Heggeliveien 55 (1911)
 Knausen, Jarlsborgveien 11 (1911)
 Sætra vei 12b (1911)
 Vækerøveien 31 (1915)
 Konventveien 8 (1916)
 Smestadveien 6 (1916)

Dei siste åra i sitt yrkesaktive liv arbeidde han hos Byarkitekten i Kristiania.

 Kjelder 
 Geir Tandberg Steigan: «Paul Armin Due» på nettstaden arc!


Kategori:Norske arkitektar
Kategori:Folk frå Oslo